cyanic-selkie/wikianc huggingface dataset:
২০০৬ ফিফা বিশ্বকাপ
বাছাই
১৯৮টি দেশ ২০০৬ বিশ্বকাপে অংশগ্রহণের প্রচেষ্টা চালায়। আয়োজক দেশ জার্মানি সরাসরি বিশ্বকাপে অংশগ্রহণের সুযোগ পায়। অবশিষ্ট ৩১টি স্থান মহাদেশীয় কনফেডারেশনগুলোর মধ্যে নির্দিষ্ট সংখ্যায় ভাগ করে দেওয়া হয়। উয়েফার (ইউরোপ) দলগুলোর জন্য ১৩টি স্থান, সিএএফ (আফ্রিকা) এর দলগুলোর জন্য ৫টি স্থান, কনমেবলের (দক্ষিণ আমেরিকা) দলগুলোর জন্য ৪টি স্থান, এএফসি (এশিয়া) এর দলগুলোর জন্য ৪টি স্থান এবং কনকাকাফের (উত্তর ও মধ্য আমেরিকা এবং ক্যারিবিয়ান) দলগুলোর জন্য ৩টি স্থান বরাদ্দ করা হয়। অবশিষ্ট ২টি স্থান নির্ধারিত হয় এএফসি ও কনকাকাফ এবং কনমেবল ও ওএফসি (ওসেনিয়া) এর মধ্যকার প্লে-অফের মাধ্যমে।
আটটি দেশ প্রথমবারের মত বিশ্বকাপের চূড়ান্ত পর্বে অংশগ্রহণের সুযোগ পায়: অ্যাঙ্গোলা, কোত দিভোয়ার, চেক রিপাবলিক, ঘানা, টোগো, ত্রিনিদাদ ও টোবাগো, ইউক্রেন এবং সার্বিয়া ও মন্টিনিগ্রো। চেক রিপাবলিক এবং ইউক্রেন প্রথমবারের মত স্বাধীন রাষ্ট্র হিসেবে বিশ্বকাপে অংশগ্রহণ করে। এর আগে তারা যথাক্রমে চেকস্লোভাকিয়া এবং সোভিয়েত ইউনিয়নের অংশ হিসেবে বিশ্বকাপে অংশগ্রহণ করেছিল; সার্বিয়া ও মন্টিনিগ্রো অংশগ্রহণ করেছিল ১৯৯৮ সালে ইয়োগোস্লাভিয়ার অংশ হিসেবে। ২০১৪ অনুসারে, এই শেষবারের মত তিউনিসিয়া, সৌদি আরব, টোগো, অ্যাঙ্গোলা, চেক রিপাবলিক, পোল্যান্ড, ইউক্রেন এবং ত্রিনিদাদ ও টোবাগো বিশ্বকাপের চূড়ান্ত পর্বে অংশগ্রহণ করে।
অস্ট্রেলিয়া ১৯৭৪ সালের পর প্রথমবারের মত সুযোগ পায়। বাছাইপর্বে ব্যর্থ হওয়া দলগুলোর মধ্য ২০০২ বিশ্বকাপের তৃতীয় স্থান অর্জনকারী তুরস্ক এবং ইউরো ২০০৪ বিজয়ী গ্রিস উল্লেখযোগ্য। এছাড়া, বেলজিয়াম ১৯৭৮ সালের পর এবং ক্যামেরুন ১৯৮৬ সালের পর প্রথমবার বিশ্বকাপে অংশগ্রহণে ব্যর্থ হয়।
১৯৮২ বিশ্বকাপের পর প্রথমবারের মত ছয়টি কনফেডারেশনের কোন না কোন দল বিশ্বকাপে অংশগ্রহণ করে।
অংশগ্রহণকারী দলের তালিকা
thumb|305px|{{legend|#000cff|বিশ্বকাপে অংশগ্রহণকারী দেশ}} {{legend|#ffb400|বিশ্বকাপে অংশগ্রহণে ব্যর্থ দেশ}} {{legend|black|বিশ্বকাপে অংশগ্রহণ করেনি এমন দেশ}} {{legend|#ababab|ফিফার সদস্য নয় এমন দেশ}}
মাঠসমূহ
বিশ্বকাপের খেলার জন্য ফিফা নির্ধারিত কমপক্ষে ৪০,০০০ ধারণক্ষমতা সম্পন্ন স্টেডিয়ামের আধিক্যের কারণে, বিশ্বকাপ আয়োজনে ফিফার সন্তুষ্টি অর্জন করে জার্মানি। মিউনিখের ওলিম্পিয়াস্তাদিয়ন (৬৯,২৫০) বিশ্বকাপের ভেন্যু হিসেবে ব্যবহৃত হয়নি, যদিও ফিফার নিয়মানুসারে একটি শহর থেকে সর্বোচ্চ দুইটি স্টেডিয়াম ব্যবহার করা যায়; ডুসেলডর্ফের এলটিইউ আরেনা (৫১,৫০০), ব্রেমেনের ওয়েসারস্তাদিয়ন (৪৩,০০০) এবং মঞ্চেনগ্লাদবাখের বরুসিয়া-পার্ক (৪৬,২৪৯) স্টেডিয়ামও বিশ্বকাপে ব্যবহৃত হয়নি।
বিশ্বকাপের খেলাগুলো আয়োজনের জন্য বারোটি স্টেডিয়ামকে নির্বাচিত করা হয়। প্রতিযোগিতার সময়, অনেকে স্টেডিয়ামের ক্ষেত্রেই ভিন্ন নাম ব্যবহার করা হয়, যেহেতু ফিফা স্পন্সরশিপ নিষিদ্ধ করে। উদাহরণসরূপ, মিউনিখের আলিয়াঞ্জ আরেনার ক্ষেত্রে ফিফা ওয়ার্ল্ড কাপ স্টেডিয়াম মিউনিখ (FIFA WM-Stadion München) নামটি ব্যবহার করা হয়। কোম্পানির প্রতিটি অক্ষর সরিয়ে ফেলা হয় বা ঢেকে দেওয়া হয়। বিশ্বকাপে ব্যবহৃত কয়েকটি স্টেডিয়ামের ধারণক্ষমতা ফিফা নির্ধারিত ধারণক্ষমতার চেয়ে কিছু কম ছিল; তবুও, এটি মিটমাট করা হয় উয়েফা ৫-তারা র‍্যাংকিং এর স্টেডিয়াম হিসেবে।
দল
২০০২ বিশ্বকাপের মত ২০০৬ বিশ্বকাপেরও প্রতিটি দল ২৩ জন খেলোয়াড়কে নিয়ে গঠিত হয়। ২০০৬ সালের ১৫ মে এর মধ্য বিশ্বকাপে অংশগ্রহণকারী প্রতিটি দেশ তাদের ২৩ জন খেলোয়াড় নিয়ে গঠিত দল ঘোষণা করে।
বিভক্তি
২০০৫ সালের ৬ ডিসেম্বর ২০০৬ বিশ্বকাপের সিডিং এর আটটি দলের নাম ঘোষণা করে ফিফা। সিড দলগুলোকে ড্র এর জন্য পাত্র এ-তে রাখা হয়। পাত্র বি-তে রাখা হয় দক্ষিণ আমেরিকা, আফ্রিকা এবং ওসেনিয়া থেকে বিশ্বকাপে অংশগ্রহণকারী দলগুলোকে। পাত্র সি-তে রাখা হয় অবশিষ্ট নয়টি ইউরোপীয় দলের মধ্যে সার্বিয়া ও মন্টিনিগ্রো ব্যতীত বাঁকি আটটিকে। পাত্র ডি-তে রাখা হয় কনকাকাফ এবং এশিয়া অঞ্চলের দলগুলোকে। সার্বিয়া ও মন্টিনিগ্রোকে রাখা হয় একটি বিশেষ পাত্রে। এই বিশেষ পাত্র করা হয় যেন কোন পাত্রে তিনটি ইউরোপীয় দল না থাকে। বিশেষ পাত্রের সার্বিয়া ও মন্টিনিগ্রোকে ড্র করা হয় ইউরোপের বাহিরের সিডকৃত তিনটি দেশের সাথে (আর্জেন্টিনা, ব্রাজিল এবং মেক্সিকো)।
আয়োজক হিসেবে জার্মানিকে এ গ্রুপে স্থান দেওয়া হয়। এছাড়াও ফিফা ঘোষণা করে যে ডিফেন্ডিং চ্যাম্পিয়ন ব্রাজিলকে এফ গ্রুপে রাখা হবে।
২০০৫ সালের ৯ ডিসেম্বর, ড্র অনুষ্ঠিত হয়। দলগুলোকে আটটি গ্রুপে ভাগ করা হয় এবং গ্রুপ লাইনআপ ও ম্যাচ অর্ডার নির্ধারিত হয়। ড্র সম্পন্ন হওয়ার পর ভাষ্যকাররা সি গ্রুপকে গ্রুপ অফ ডেথ হিসেবে অ্যাখ্যায়িত করে, যখন অন্যরা অ্যাখ্যায়িত করে ই গ্রুপকে।
পদ্ধতি
প্রথম পর্ব অর্থাৎ‍ গ্রুপ পর্বে ৩২টি দলকে আটটি গ্রুপে ভাগ করা হয়। প্রতি গ্রুপকে চারটি করে দল নিয়ে গঠন করা হয়। প্রতি গ্রুপে মোট খেলার সংখ্যা ছিল ছয়টি, যেখানে গ্রুপের প্রতিটি দল একটি করে খেলায় পরস্পরের মুখোমুখি হয়। খেলায় জয় লাভের জন্য দুই পয়েন্ট, ড্রয়ের জন্য এক পয়েন্ট এবং পরাজয়ের জন্য শূন্য পয়েন্ট প্রদান করা হয়। প্রতি গ্রুপের প্রথম এবং দ্বিতীয় স্থান অর্জনকারী দল ১৬ দলের পর্বে অংশগ্রহণের সুযোগ পায়।
যদি দলগুলোর পয়েন্ট সমান হয়, তবে তাদেরকে নিম্নোক্ত পদ্ধতি অনুযায়ী তালিকাভুক্ত করা হয়:
চূড়ান্ত পর্বের নিয়মাবলির আসল সংস্করণে তালিকাভুক্তির মানদন্ড ভিন্ন ক্রমে ছিল, যেখানে দুইটি দলের মুখোমুখি ফলাফলকে গোল ব্যবধানের চেয়ে বেশি প্রাধান্য দেওয়া হয়। প্রতিযোগিতা শুরুর পূর্বে নিয়মে কিছুটা পরিবর্তন আনা হয়, তবে পুরোনো সংস্করণগুলো এখনও ফিফা এবং উয়েফার ওয়েবসাইটে রয়েছে।
প্রতিযোগিতায় শুধুমাত্র দুইটি গ্রুপের দুই জোড়া দলের পয়েন্ট সমান ছিল: সি গ্রুপে ৭ পয়েন্ট নিয়ে আর্জেন্টিনা ও নেদারল্যান্ডস এবং এইচ গ্রুপে ১ পয়েন্ট নিয়ে তিউনিসিয়া এবং সৌদি আরব। উভয় ক্ষেত্রেই গোল ব্যবধানের মাধ্যমে সমাধান করা হয়। এমনকি উভয় ক্ষেত্রেই দলগুলোর খেলা ড্র হয়।
চূড়ান্ত পর্ব
thumb|250px|right|মিউনিখে ২০০৬ ফিফা বিশ্বকাপের উদ্বোধনী অনুষ্ঠান।
আয়োজন
যদিও জার্মানি প্রতিযোগিতায় চ্যাম্পিয়ন হতে পারেনি, তবুও প্রতিযোগিতার আয়োজন ছিল জার্মানির জন্য এক বৃহত্‍ সাফল্য। যা জার্মানদের মধ্যে দেশপ্রেমী উদ্দীপনার বৃদ্ধি ঘটায়। বিশ্বকাপের সমাপনী অনুষ্ঠানের জন্য, জার্মান সুরকার মাঠিয়াস কেলার একটি সঙ্গীত রচনা করেন, যা একসঙ্গে পরিবেশন করে মিউনিখ ফিলহারমোনিক অর্কেস্ট্রা, বাভারিয়ান স্টেট অর্কেস্ট্রা এবং বাভারিয়ান রেডিও অর্কেস্ট্রা, তত্ত্বাবধায়নে ছিলেন ক্রিস্টিয়ান থিলেমান, জুবিন মেহতা এবং মারিস ইয়ানসন্স এবং একক গায়ক হিসেবে ছিলেন ডিয়ানা ডামরাউ, প্লাসিদো দোমিনগো এবং ল্যাং ল্যাং।
গতানুগতিক ক্ষমতাশালীদের অধিকরণ
প্রতিযোগিতার প্রথম দিকে অস্ট্রেলিয়া, ইকুয়েডর এবং ঘানার মত দলগুলো সাফল্য পেলেও, পরবর্তীতে গতানুগতিক ক্ষমতাশালী দলগুলো আধিপত্যে ফিরে আসে। ২০০২ বিশ্বকাপে উত্তর আমেরিকা (যুক্তরাষ্ট্র), আফ্রিকা (সেনেগাল) এবং এশিয়া (দক্ষিণ কোরিয়া) থেকে কয়েকটি দল নকআউট পর্বের গভীর পর্যন্ত পৌছাতে পারলেও, এমনকি তুরস্কের মত দল তৃতীয় স্থান অর্জন করলেও, চার বছর পরের এই প্রতিযোগিতায় সকল সিড দল নকআউট পর্বে পৌছায় এবং কোয়ার্টার ফাইনালের আটটি দলের সবকয়টি ছিল ইউরোপ এবং দক্ষিণ আমেরিকার। এর মধ্যে শুধু ইউক্রেন এবং উয়েফা ইউরো ২০০৪ এর রানার-আপ পর্তুগাল ছাড়া অবশিষ্ট ছয়টি দলই ছিল সাবেক বিশ্ব চ্যাম্পিয়ন। আর্জেন্টিনা এবং ব্রাজিল কোয়ার্টার-ফাইনাল থেকেই বিদায় নেয়, ফলে চতুর্থবারের মত সেমি-ফাইনালের চারটি দলই হয় ইউরোপ মহাদেশের (এর আগে এমনটা ঘটেছিল ১৯৩৪, ১৯৬৬ এবং ১৯৮২ সালের প্রতিযোগিতায়)।
গোল সংখ্যা
গ্রুপ পর্বের খেলাগুলোতে গোলের প্রাচুর্য থাকলেও, নকআউট পর্বে গিয়ে প্রতি খেলায় গড় গোলের সংখ্যা অনেকখানি কমে আসে। উদাহরণস্বরূপ, পর্তুগাল তাদের ১৬ দলের পর্বের খেলার ২৩তম মিনিটে গোল করার পর একমাত্র গোলের দেখা পায় তৃতীয় স্থান নিধারণী প্লে-অফ খেলার ৮৮তম মিনিটে। প্রতিযোগিতায় কোন খেলোয়াড় হ্যাট্রিক করতে পারেনি। ইতালি, জার্মানি, আর্জেন্টিনা, ব্রাজিল এবং ফ্রান্স ছাড়া অন্য কোন দল নকআউট পর্বের খেলার একটির বেশি গোল করতে পারেনি। জার্মানি ছিল অন্যতম ব্যতিক্রম দল, যারা পুরো নকআউট পর্বে আক্রমণাত্মক ফুটবল থেলে। তারা মোট ১৪টি গোল করে যা ছিল তাদের আউটফিল্ডের তিনটি অবস্থানের (রক্ষণভাগ, মধ্যমাঠ, আক্রমনভাগ) খেলোয়াড়দেরই করা।
জার্মানির মিরোস্লাভ ক্লোজে ৫ গোল করে গোল্ডেন বুট জিতেন, এর আগে সর্বশেষ এত কম গোল করে এই পুরস্কার অর্জন করে ১৯৬২ বিশ্বকাপে। অন্য কোন খেলোয়াড় তিন গোলের বেশি করতে পারেননি। প্রতিযোগিতায় বিজয়ী ইতালি দলের কোন খেলোয়াড় দুইটির বেশি গোল করতে পারেনি, যদিও তাদের দল থেকে ভিন্ন দশজন খেলোয়াড় গোল করেছিল।
ফিফা বিশ্বকাপের ইতিহাসে প্রথমবারের মত প্রতিযোগিতার প্রথম এবং শেষ গোল করেন রক্ষণভাগের খেলোয়াড়। জার্মান উইং ব্যাক ফিলিপ লাম কোস্টা রিকার বিপক্ষে উদ্বোধনী খেলার ৫ম মিনিটে প্রথম গোল করেন। ফাইনালে, ইতালীয় সেন্টার ব্যাক মার্কো মাতেরাজ্জি ২০০৬ বিশ্বকাপের শেষ গোলটি করেন।
নজিরবিহীন কার্ডের সংখ্যা
প্রতিযোগিতায় রেকর্ড সংখ্যক হলুদ এবং লাল কার্ড ব্যবহার করা হয়, যা ১৯৯৮ বিশ্বকাপের রেকর্ডকেও ছাড়িয়ে যায়। মোট ৩৪৫টি হলুদ এবং ২৮টি লাল কার্ড খেলোয়াড়দের বিরুদ্ধে ব্যবহার করা হয়। রুশ রেফারি ভ্যালেন্টিন ইভানোভ ১৬ দলের পর্বে শুধুমাত্র পর্তুগাল এবং নেদারল্যান্ডসের মধ্যকার খেলাতেই ১৬টি হলুদ এবং ৪টি লাল কার্ড হস্তান্তর করেন, ঐ খেলাটি ব্যাটল অফ নুরেমবার্গ নামে পরিচিত। পর্তুগালের দুইজন খেলোয়াড়কে যথাক্রমে কোয়ার্টার-ফাইনাল এবং সেমি-ফাইনালে লাল কার্ড দেখানো হয়। ফিফা সভাপতি সেপ ব্লাটার ইঙ্গিত দেন যে তিনি নিয়ম-কানুনে কিছু পরিবর্তন আনতে পারেন, যেন পরবর্তী প্রতিযোগিতাগুলোতে কোন খেলোয়াড়কে কার্ড দেখানোর পরও যদি তার দল ফাইনালে পৌছায় তবে সে যেন ফাইনালে খেলতে পারে। এছাড়া প্রতিযোগিতায় ইংরেজ রেফারি গ্রাহাম পোল ভুলক্রমে ক্রোয়েশিয়ার ইয়োসিপ শিমুনিচকে অস্ট্রেলিয়ার বিপক্ষে খেলায় তিনবার হলুদ কার্ড দেখান।
প্রতিযোগিতায় হলুদ এবং লাল কার্ডের আধিক্য রেফারিদের আলোচনায় নিয়ে আসে। ফিফার সভাপতি এবং কর্মকর্তারা অনমনীয় নিয়ম তৈরির জন্য সমালোচনার মুখে পড়েন।
গ্রুপ পর্ব
thumb|500px| {{legend|#2b42a3|চ্যাম্পিয়ন}} {{legend|#34c0be|রানার-আপ}}  {{legend|#269c5a|তৃতীয় স্থান}} {{legend|#81c846|চতুর্থ স্থান}}  {{legend|#e4e454|কোয়ার্টার-ফাইনাল}} {{legend|#f4d4ac|১৬ দলের পর্ব}}  {{legend|#b94954|গ্রুপ পর্ব}}
খেলা শুরুর প্রদত্ত সময়গুলো কেন্দ্রীয় ইউরোপীয় গ্রীষ্মকাল সময় অনুযায়ী (ইউটিসি+২).
গোলদাতা খেলোয়াড়গন
পাঁচ গোল করে বিশ্বকাপে এডিডাস গোল্ডেন শু পুরস্কার জিতেন মিরোস্লাভ ক্লোজে। ১৯৬২ বিশ্বকাপের পর এই প্রথম কোন প্রতিযোগিতায় এত কম সংখ্যক গোল নিয়ে কোন খেলোয়াড় এই পুরস্কার জিতেন। ১৯৬২ এর প্রতিযোগিতায় একসাথে ছয় জন খেলোয়াড় সর্বোচ্চ চারটি করে গোল করেছিলেন। প্রতিযোগিতার মোট গোলের সংখ্যা ১৪৭, যার মধ্যে চারটি গোল ছিল আত্মঘাতী।
পুরস্কারসমূহ
ফিফার প্রযুক্তিগত গবেষণা গ্রুপ প্রত্যেক খেলায় একটি করে ম্যান অফ দ্য ম্যাচ পুরস্কার মঞ্জুর করে। ইতালির আন্দ্রেয়া পিরলো সর্বোচ্চ তিনবার এই পুরস্কার জিতেন। এছাড়া দুইবার করে এই পুরস্কার জিতেন মিরোস্লাভ ক্লোজে, আগস্তিন দেলগাদো, আরিয়েন রোবেন, জে রোবের্তো, আলেকজান্দার ফ্রাই, মাইকেল বালাক এবং পাত্রিক ভিয়েইরা।
অল-স্টার দল
অল-স্টার দলে জায়গা পায় ২০০৬ বিশ্বকাপের সবচেয়ে চিত্তাকর্ষক ২৩ জন খেলোয়াড়। ফিফার প্রযুক্তিগত গবেষণা গ্রুপ তাদেরকে নির্বাচিত করে। নকআউট পর্বের নৈপূণ্যের ভিত্তিতে ৫০ জনেরও বেশি সংখ্যক খেলোয়াড়ের একটি সংক্ষিপ্ত তালিকা থেকে তাদেরকে নির্বাচিত করা হয়।
দলের র‍্যাংকিং
প্রতিযোগিতার ৩২টি দলকে নিয়ে ফিফার নির্ধারিত মানদ্বন্ডের ভিত্তিতে একটি র‍্যাংকিং প্রস্তুত করা হয়।
মাহি বাজাজ সাগর বাঁধ
জল বিদ্যুৎ
বাঁধটি থেকে মোট ১৪০ মেগাওয়াট বিদ্যুৎ উৎপাদিত হয়।.
হার্নাই জেলা
হার্নাই জেলা (هرنای) পাকিস্তানের বেলুচিস্তান প্রদেশের উত্তর-পূর্বে অবস্থিত একটি অন্যতম জেলা। হার্নাই হচ্ছে এই জেলাটির প্রধান শহর এবং এটির রাজধানী হিসাবে পরিচালিত হয়ে থাকে। মাতৃভাষা হিসেবে পশতু ভাষা ব্যবহৃত হয়ে থাকে। ১৯৯৮ সালের আদমশুমারি হিসাব অনুযায়ী সিবি এর হার্নাই উপবিভাজনের জনসংখ্যা প্রায় ৯০% এবং যেখানে বেলুচি সম্প্রদায়ের ৭.২% ছিল।
ভূগোল এবং জলবায়ু
হার্নাই পাহাড়ী অঞ্চল দ্বারা পরিবেষ্টিত। এলাকাটির সর্বনিম্ন ও সর্বোচ্চ শীতকালীন তাপমাত্রা ২ডিগ্রী সেলসিয়াস থেকে ২০ ডিগ্রী সেলসিয়াস। গ্রীষ্মকালে প্রচন্ড আকারে গরম পড়ে থাকে ও সর্বনিম্ন এবং সর্বোচ্চ তাপমাত্রা ২০˚সেলসিয়াস থেকে ৪৮˚সেলসিয়াস এর মধ্যে পড়ে থাকে। বর্ষা মৌসুমে হার্নাই একটি উর্বর বৃষ্টির ঋতু হিসেবে পরিচিত। সাধারণত হার্নাইতে শীতকালীন ঋতুতে সুন্দর আবহাওয়া বিরাজমান হয়ে থাকে। হার্নাই বেলুচিস্তান প্রদেশের সবচেয়ে সুন্দর শহরগুলির মধ্যে একটি; যেখানে প্রচুর পরিমাণে পানি পাওয়া যায়। সমগ্র বেলুচিস্তানের তাজা এবং পরিষ্কার পানি দিয়ে তাজা সবজি এবং ফল উৎপাদনের একমাত্র এলাকা হিসেবে খ্যাতি রয়েছে হার্নাইয়ের।
আইজাক রাফায়েল বেলিলিয়াস
আইজাক রাফায়েল বেলিলিয়াস (Isaac Raphael Belilios) (৩০ সেপ্টেম্বর ১৮৪৬ - ১০ সেপ্টেম্বর ১৯১০) ছিলেন একজন ভিয়েতনামী ইহুদি সাহেব, যার জন্ম ব্রিটিশ ভারতের কলকাতায়। তিনি সিঙ্গাপুরে গবাদি পশুর ব্যবসা করে একজন প্রতিষ্ঠিত ব্যবসায়ী হন। সিঙ্গাপুরে ও হাওড়ায় 'বেলিলিয়াস' নামাঙ্কিত রাস্তা, প্রাসাদ ইত্যাদি আজও তার অবদান স্মরণ করায়।
জীবনী
আইজাক রাফায়েল বেলিলিয়াসের জন্ম ১৮৪৬ খ্রিস্টাব্দের ৩০ সেপ্টেম্বর ব্রিটিশ ভারতের কলকাতার বাগদাদি ইহুদি সম্প্রদায়ের এক পরিবারে। তার পিতা রাফায়েল ইমানুয়েল বেলিলিয়াস এবং মাতা সালহা কোহেন। তাদের পাঁচ কন্যা ও তিন পুত্র সন্তানের মধ্যে আইজাক রাফায়েল ছিলেন কনিষ্ঠ পুত্র। জ্যেষ্ঠ পুত্র ইমানুয়েল রাফায়েল বেলিলিয়াস ছিলেন হংকং সাঙ্ঘাই ব্যাঙ্কিং কর্পোরেশনের চেয়ারম্যান (১৮৭৬-৭৭)। আইজাক রাফায়েল ১৮৬২ খ্রিস্টাব্দে সিঙ্গাপুরে একটি ট্রেডিং কোম্পানি খোলেন। ১৮৮৭ খ্রিস্টাব্দ হতে ১৯২১ খ্রিস্টাব্দ পর্যন্ত সময়ে সিঙ্গাপুরে গবাদি পশুর ব্যবসা করে প্রভূত উন্নতি করেন। ব্যবসার প্রতিপত্তিতে কলকাতার গঙ্গাতীরে হাওড়া অঞ্চলে ১৪৪ বিঘা জমির উপর বিশাল বাগানসহ প্রাসাদোপম অট্টালিকা বানান। হাওড়ার তখনকার সরকারি উকিল তথা নামজাদা নোটারি পাবলিক রায়বাহাদুর নরসিংহ দত্তের সঙ্গে আইজাক রাফায়েলের হৃদ্যতা ছিল। আইজাক রাফায়েল ও নরসিংহ দত্ত (১৮৫০-১৯১০) প্রয়াত হলে নরসিংহ দত্তের বিদ্যানুরাগী পুত্র সুরঞ্জন দত্তের আগ্রহে সেদিনের পিছিয়ে পড়া হাওড়ায় একটি কলেজ প্রতিষ্ঠার তোড়জোড় শুরু হয়। আইজাক রাফায়েলের স্ত্রী রেবেকার সহায়তায় তাদের ভদ্রাসনে ১৯২৪ খ্রিস্টাব্দে প্রতিষ্ঠিত হয় শতাব্দী প্রাচীন নরসিংহ দত্ত কলেজ।
পারিবারিক জীবন ও জীবনাবসান
আইজাক রাফায়েল বেলিলিয়াস ও স্ত্রী রেবেকার নিঃসন্তান ছিলেন। তাদের বিপুল সম্পত্তির দেখাশোনার জন্য সে ট্রাস্টি বোর্ড গঠন করা হয় তার সদস্য ছিলেন নরসিংহ দত্ত। ১৯১০ খ্রিস্টাব্দের ১০ সেপ্টেম্বর আইজাক রাফায়েল কলকাতায় ৬৩ বৎসর বয়সে প্রয়াত হন।
শুধু সিঙ্গাপুরে নয়, হাওড়া শহরের রাস্তা ও লেনেরও নামকরণ হয়েছে আইজাক রাফায়েলের নামে বেলিলিয়াস পার্ক,'বেলিলিয়াস রোড' ও'বেলিলিয়াস লেন'।
অমৃতা রায় চৌধুরী
অমৃতা রায় চৌধুরী হলেন একজন ভারতীয় সামাজিক কর্মী, যিনি বিশেষ চাহিদা সম্পন্ন শিশুদের জন্য কাজ করেন। তিনি ভারতের কলকাতার একটি বেসরকারি সংস্থা সর্বোৎকৃষ্ট জ্ঞান সমিতি-র প্রতিষ্ঠাতা, যেটি বিশেষভাবে সক্ষম ব্যক্তিদের অর্থনৈতিক ও সামাজিক পুনর্বাসনের জন্য কাজ করে।
বিশেষভাবে সক্ষম শিশুদের নিয়ে কাজ
অমৃতা দৃশ্যমান প্রতিবন্ধকতাসহ শিশুদের পুনর্বাসনে ১৩ বছরেরও বেশি সময় কাটিয়েছিলেন এবং তারপরে শিশুদের মানসিক স্বাস্থ্যের দিকে নজর রেখে সেই বিষয়ে কিছু করার সিদ্ধান্ত নিয়েছেন। তিনি ৩,০০০ এরও বেশি শিশুর দৃশ্যমান পুনর্বাসন করেছেন এবং তাদের মূলধারার বিদ্যালয়ে ভর্তি করার জন্য ব্যাপকভাবে কাজ করেছেন। ২০১০ সালে তাঁর নিষ্ঠা ও প্রতিশ্রুতিবদ্ধতার জন্য তিনি পশ্চিমবঙ্গ রাজ্য সরকার কর্তৃক সরকারী এসএসকেএম হাসপাতালের নিউরো উন্নয়ন ক্লিনিকে দৃষ্টি বিভাগের বিকাশ করার জন্য নির্বাচিত হয়েছিলেন। এটি তাঁকে বিশেষ অনুপ্রেরণা দিয়েছিল, অতঃপর তিনি বহু প্রতিবন্ধী শিশুদের জন্য কাজ শুরু করেছিলেন।
বিশেষভাবে সক্ষম প্রাপ্তবয়স্কদের নিয়ে কাজ
বিশেষ শিশুদের জন্য কাজ করার পরে অমৃতা "বিশেষভাবে সক্ষম প্রাপ্তবয়স্কদের" সাথে কাজ করার জন্য আরও একটি পদক্ষেপ নেওয়ার সিদ্ধান্ত নিয়েছিলেন, যাতে তারা সাধারণ জীবনযাপন করতে পারে। কোন মানুষের জীবিকা নির্বাহের জন্য তাকে প্রশিক্ষণ দেওয়া দরকার। তাঁর বেসরকারি সংস্থায়, তিনি দক্ষতা ভিত্তিক প্রশিক্ষণ দেওয়া শুরু করেন এবং অল্প সময়ের মধ্যেই, বাবা মায়েরা যাঁরা তাঁদের শিশুদের প্রশিক্ষণ ক্লাসে নিয়ে আসছিলেন তাঁরা অমৃতার সাথে আলোচনা করেন যে, বাস্তব জীবনে চাকরির জন্য প্রশিক্ষণ গ্রহণ করেও অনেক সময় সমিতিবদ্ধ চাকরিতে কিছু করার সুযোগ হয়ে উঠে না। অতঃপর তাঁদের সন্তানদের ভবিষ্যৎ কি হবে এই বিষয়ে। অতঃপর অমৃতা এবং পাঁচ জন বাবা মা সিদ্ধান্ত নিয়েছিলেন তাঁদের কিছু করতে হবে। এর ফলস্বরূপ তাঁরা একটি অন্যরকম ক্যাফে স্থাপনের সিদ্ধান্ত নেন। যারা অটিজম, ডাউন সিনড্রোম বা অন্য কোনও স্নায়ুজনিত প্রতিবন্ধকতায় ভুগছে এইরকম ২০ থেকে ৪০ বছর বয়সী "বিশেষভাবে সক্ষম প্রাপ্ত বয়স্কদের" একটি দলকে তিনি প্রশিক্ষণ দেওয়া শুরু করেন। একেবারে শূন্য থেকে শুরু করে, তিনি তাদের কী পরতে হবে, কীভাবে যোগাযোগ করতে হবে সেই বিষয়ে প্রাথমিক প্রশিক্ষণ প্রদান করে, ১৬ জনের একটি দল নির্বাচন করে তাদের কর্মসংস্থানের ব্যবস্থা করে দিয়েছিলেন।
বিশেষভাবে সক্ষম প্রাপ্তবয়স্কদের কর্মসংস্থান
তারপরে তাদের রান্না করার প্রশিক্ষণ দেওয়ার সময় এসেছিল, অমৃতা তাদের প্রশিক্ষণের জন্য পেশাদার রাঁধুনি পাওয়ার জন্য যথাসাধ্য চেষ্টা করেছিলেন। কিন্তু ২০ জন শেফ নিজস্ব কারণ দেখিয়ে তাঁর প্রস্তাব প্রত্যাখ্যান করেছিলেন যদিও শেষ পর্যন্ত দুই জন রাঁধুনি এগিয়ে এসেছিলেন এবং কীভাবে কাপ কেক থেকে শুরু করে সুস্বাদু কুকি বিস্কুট তৈরি করা যায় তা নিয়ে কয়েক মাস ধরে শিক্ষার্থীদের পরামর্শ দিয়েছিলেন। ক্যাফেটি ২০১৮ সালে খোলা হয়েছিল।
তাহসান রহমান খান
ব্যক্তিগত জীবন
তাহসানের পৈতৃক নিবাস মুন্সিগঞ্জের বিক্রমপুর। ২০০৬ সালের ৩ আগস্ট তিনি বিয়ে করেন অভিনেত্রী রাফিয়াথ রশিদ মিথিলাকে। ২০১৩ সালের ৩০ এপ্রিল তিনি কন্যাসন্তানের বাবা হন। তার মেয়ের নাম আইরা তাহরিম খান। ২০১৭ সালের ২০শে জুলাই তাহসান তার স্ত্রী মিথিলার সাথে আসন্ন বিবাহবিচ্ছেদের ঘোষণা দেন।
শিক্ষাজীবন
তাহসান পড়াশোনা করেন এ জি চার্চ স্কুলে ও সেন্ট যোসেফ মাধ্যমিক বিদ্যালয়ে। ১৯৯৮ সালে নটর ডেম কলেজ থেকে এইচএসসি পাস করেন। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউট থেকে ব্যবসায় প্রশাসনে ব্যাচেলর (মার্কেটিং) ও মাস্টার (ফাইন্যান্স) ডিগ্রী লাভ করেন। ২০০৮ খ্রিষ্টাব্দে তিনি ফুলব্রাইট স্কলারশিপ নিয়ে যুক্তরাষ্ট্রের ইউনিভার্সিটি অব মিনেসোটা কার্লসন স্কুল অব ম্যানেজমেন্টে ব্র্যান্ড ম্যানেজমেন্টের উপর পড়তে যান এবং ২০১০ খ্রিষ্টাব্দে মাস্টার অব বিজনেস অ্যাডমিনিস্ট্রেশন ডিগ্রী অর্জন করে দেশে ফিরে আসেন।
পেশাজীবন
তাহসান ইউনিলিভারে ২০০৩ সালের জানুয়ারি থেকে ২০০৪ সালের জানুয়ারি পর্যন্ত কর্মরত ছিলেন। ২০০৬ সালের এপ্রিল থেকে ২০০৮ সালের জুন পর্যন্ত ইস্টার্ন ইউনিভার্সিটিতে প্রভাষক পদে কর্মরত ছিলেন। ২০১০ এর জানুয়ারি থেকে এপ্রিল পর্যন্ত যুক্তরাষ্ট্রের মিনেসোটা বিশ্ববিদ্যালয়ের ইনস্টিটিউট ফর রিসার্চ ইন মার্কেটিং এ গবেষণা সহকারী হিসেবে কাজ করেছেন। ২০১০ সালের মে থেকে ২০১৩ সালের সেপ্টেম্বর পর্যন্ত তিনি ইউনিভার্সিটি অব লিবারেল আর্টস বাংলাদেশ বা ইউল্যাব-এ শিক্ষকতা করছেন। ২০১৩ সালের সেপ্টেম্বরে ব্র্যাক বিশ্ববিদ্যালয়ে শিক্ষক হিসেবে যোগদান করেন তাহসান।
সংগীতচর্চা
তিনি ছায়ানট থেকে ছয় বছর রবীন্দ্রসংগীত শিখেছেন। ১৯৯৮ খ্রিষ্টাব্দে তিনি ও আরো কয়েকজন যুবক মিলে গঠন করেন ব্যান্ডদল ব্ল্যাক, পরবর্তিতে তিনি ব্যন্ড দল থেকে আলাদা হয়ে নিজস্ব ধারার গানে সম্পৃক্ত হন। বিয়ের পর তাহসান, স্ত্রী মিথিলাকে নিয়ে বের করেন নিজস্ব এ্যালবাম। ২০১২ সালে তাহসান গঠন করেন তাহসান অ্যান্ড দ্য সুফিজ নামে নতুন একটি ব্যান্ড।  বাংলামোটরে 'কৃত্যদাসের আবাসে' নামে তার নিজস্ব স্টুডিও রয়েছে।
ব্ল্যাক ব্যান্ড ত্যাগ
ব্ল্যাক ব্যান্ড ত্যাগ সম্পর্কে তাহসান বলেন, ব্ল্যাক ব্যান্ডের সবাই এখনো আমার ভালো বন্ধু। আসলে ওঁরা অল্টারনেটিভ রক ধাঁচের গান করতে চেয়েছে। আর আমি স্লো ব্যালেড ধাঁচের গান করি। তাই আমি ওঁদের ইচ্ছাকেই সম্মান জানিয়েছি। নিজের ইচ্ছাকে জোর করে চাপিয়ে দিতে চাইনি।
'তাহসান অ্যান্ড দ্য সুফিজ' গঠন
২০১২ সালের ২৮ জানুয়ারি তাহসান গঠন করেন তার নতুন ব্যান্ড 'তাহসান অ্যান্ড দ্য সুফিজ'।
টেলিফোন
thumb|222px|প্যারিসের একটি জাদুঘরে [[আলেকজান্ডার গ্রাহাম বেল|গ্রাহাম বেলের মূল টেলিফোনের একটি অনুকৃতি]] thumb|222px|১৮৯৬ সালের টেলিফোন ([[সুইডেন)]] টেলিফোন মানুষের মুখের কথা যুগপৎ প্রেরণ ও গ্রহণের জন্য ব্যবহৃত বৈদ্যুতিক যন্ত্র, যার মাধ্যমে একে অপরের থেকে বহু দূরে অবস্থিত একাধিক ব্যক্তি মৌখিক যোগাযোগ স্থাপন করতে পারেন। টেলিফোন সস্তা, সহজে ব্যবহারযোগ্য এবং এর মাধ্যমে তাৎক্ষণিকভাবে কণ্ঠস্বরের মাধ্যমে ব্যক্তিগত যোগাযোগ স্থাপন করা যায়; এই সমস্ত সুবিধা অন্য কোনও মাধ্যমে সম্ভব নয়। এর ফলে বর্তমানে এটি বিশ্বের সর্বাধিক ব্যবহৃত যোগাযোগ যন্ত্র। সারা বিশ্বে শত শত কোটি টেলিফোন যন্ত্র ব্যবহার করা হয়। টেলিফোনের মাধ্যমে হাজার হাজার মাইল দুরের মানুষের সাথেও কথা বলা যায়। "টেলিফোন" একটি ইংরেজি শব্দ ("টেলি" অর্থ "দূর"; "ফোন" অর্থ "ধ্বনি")। বাংলায় এ যন্ত্রটিকে দূরভাষ বা দূরালাপনী নামেও ডাকা হয়ে থাকে।
১৮৭৬ সালে মার্কিন উদ্ভাবক আলেকজান্ডার গ্রাহাম বেল বৈদ্যুতিক তারের মাধ্যমে মুখের কথা পাঠানোর যন্ত্রের জন্য মার্কিন যুক্তরাষ্ট্রের প্যাটেন্ট বা সরকারি সনদ লাভ করেন। এর ২০ বছরের মধ্যে টমাস ওয়াটসন, এমিল বার্লিনার, টমাস আলভা এডিসন ও অন্যান্যদের গবেষণার ফলশ্রুতিতে টেলিফোন যন্ত্রের নকশা এমন একটি স্থিতিশীল রূপ নেয় যা পরবর্তী প্রায় এক শতাব্দীরও বেশি সময় ধরে মৌলিকভাবে অপরিবর্তিত থাকে। ১৯৪৭ সালে ট্রানজিস্টরের আবির্ভাবের পর ধাতব তার ও ভারী ওজনের যন্ত্রপাতির পরিবর্তে হালকা ওজনের ও ঘনবিন্যস্ত বর্তনীসমৃদ্ধ টেলিফোন তৈরি করা শুরু হয়। ইলেকট্রনিক প্রযুক্তিতে উন্নতির সাথে সাথে আরও বেশ কিছু "বুদ্ধিমান" বৈশিষ্ট্য টেলিফোনে যুক্ত হয়। যেমন স্বয়ংক্রিয়ভাবে পুনঃসংযোগ স্থাপন করা, টেলিফোনে ডাকদাতার নম্বর শনাক্তকরণ, টেলিফোনে ডাকদাতাকে অপেক্ষা করানো, টেলিফোনের ডাক নতুন কাউকে হস্তান্তর করা, তারহীন সম্প্রচার, দৃশ্যমান উপাত্ত পর্দা, ইত্যাদি। এই সবগুলি বৈশিষ্ট্যই টেলিফোনের মূল নকশার কোন পরিবর্তন আনেনি, বরং সম্পূরক ভূমিকা পালন করেছে। শুরুর দিকে টেলিফোনের তার ব্যবস্থা ব্যবহার করেই ইন্টারনেটে সংযুক্ত হতে হত।
তারের টেলিফোনের গঠন ও কার্যপ্রণালী
উদ্ভাবনের শুরু থেকে আজ পর্যন্ত একটি তারভিত্তিক টেলিফোন যন্ত্র মূলত সাতটি যন্ত্রাংশ নিয়ে গঠিত: শক্তির উৎস, সুইচ আংটা (বৈদ্যুতিক সংযোগস্থাপক ও বিচ্ছিন্নকারক), নম্বর প্রবিষ্টকারক, ঘণ্টাবাদক, প্রেরক, গ্রাহক এবং একটি পার্শ্বস্বররোধী বর্তনী।
টেলিফোনের বৈদ্যুতিক শক্তির উৎস হল স্থানীয় টেলিফোন কার্যালয়। দুইটি তারবিশিষ্ট একটি বর্তনীর সাহায্যে এই বিদ্যুৎ সরবরাহ করা হয়। এটিকে স্থানীয় চক্র বলা হয়। এতে আদর্শ ভোল্টেজের পরিমাণ ৪৮ ভোল্ট।
অতীতে টেলিফোনের গ্রাহকটি একটি আংটায় ঝোলানো থাকত, যেটি বৈদ্যুতিক সুইচের মত কাজ করত। আংটায় ঝোলানো অবস্থায় স্থানীয় বৈদুতিক চক্র থেকে টেলিফোনটি বিচ্ছিন্ন হয়ে থাকত। যখন গ্রাহকটিকে আংটা থেকে তুলে নেওয়া হত, তখন টেলিফোন যন্ত্রটি স্থানীয় বৈদ্যুতিক চক্রের সাথে সংযুক্ত হত এবং এর মধ্য দিয়ে বিদ্যুৎ প্রবাহিত হত। এভাবে আংটাটি বৈদ্যুতিক সংযোগ স্থাপনকারী ও বিচ্ছিন্নকারী সুইচের ভূমিকা পালন করত। পরবর্তীতে উল্লম্বভাবে আংটায় ঝোলানোর বদলে টেলিফোনের গ্রাহককে স্প্রিংযুক্ত সুইচের উপরে শুইয়ে রাখা হয়। কিন্তু কাজের মূলনীতি একই থাকে। গ্রাহক সুইচের উপরে শুয়ে থাকলে সুইচটি নিচে অবনমিত থাকে এবং সংযোগ বিচ্ছিন্ন হয়ে থাকে। টেলিফোন ওঠালে সুইচটি স্প্রিংয়ের বদৌলতে উপরে উঠে আসে, ফোনটি স্থানীয় বৈদ্যুতিক চক্রের সাথে সংযুক্ত হয়। বৈদ্যুতিক সংযোগ স্থাপিত হবার পর এর উপস্থিতি জানান দেওয়ার জন্য টেলিফোন কার্যালয় থেকে নিম্ন কম্পাঙ্কের একটি ধ্বনি প্রেরণ করা হয়। ধ্বনিটিতে একই সাথে ৩৫০ ও ৪৪০ হার্জ কম্পাঙ্কের দুইটি ধ্বনি মিশ্রিত থাকে। এই ধ্বনিটিকে ইংরেজিতে ডায়াল টোন বলে। এটি জানান দেয় যে টেলিফোনটি তার ব্যবস্থার সাথে যুক্ত হয়েছে এবং নম্বর প্রবেশ করার উপযুক্ত সময় হয়েছে।
টেলিফোন ডাকপ্রেরণকারী এরপর নম্বর প্রবিষ্টকারক যন্ত্রাংশটির মাধ্যমে ডাকগ্রাহকের নম্বরটি যন্ত্রে প্রবেশ করান। নম্বর প্রবিষ্টকারকের দ্বারা সৃষ্ট সংকেত স্থানীয় টেলিফোন কার্যালয়ের টেলিফোন সুইচগুলিকে সক্রিয় করে এবং ডাকগ্রহণকারী পক্ষের সাথে একটি সম্প্রচারপথ প্রতিষ্ঠিত হয়। টেলিফোন যন্ত্রের নম্বর প্রবিষ্টকারক অংশটি দুই ধরনের হতে পারে। একটিতে বৃত্তাকার চাকতি বা ডায়াল ঘুরিয়ে, অপরটিতে নম্বর দেওয়া চাবি টিপে টিপে নম্বর প্রবেশ করানো হয়।
ঘণ্টাবাদক যন্ত্রাংশটি ব্যবহারকারীকে জানান দেয় যে টেলিফোনের ডাক এসেছে। এজন্য ঘণ্টাবাদকটি একটি ঘণ্টাসদৃশ ধ্বনি বাজায়। ধ্বনিটি যান্ত্রিক বা ইলেকট্রনিক উপায়ে বাজানো হতে পারে। উভয় ক্ষেত্রেই টেলিফোন কার্যালয় থেকে পাঠানো ২০ হার্জ কম্পাঙ্কের ও ৭৫ ভোল্টের পরিবর্তী বৈদ্যুতিক প্রবাহের মাধ্যমে ঘণ্টাবাদকটিকে সক্রিয় করা হয়। সাধারণত ঘণ্টাধ্বনির প্রতিটি স্পন্দন দুই সেকেন্ড দীর্ঘ হয় এবং দুইটি স্পন্দনের মাঝে ৪ সেকেন্ডের বিরতি থাকে।
প্রেরক যন্ত্রাংশটি মূলত একটি অতিক্ষুদ্র মাইক্রোফোন, যা মানুষের কণ্ঠস্বরের শব্দতরঙ্গকে বিদ্যুৎপ্রবাহের স্পন্দনে রূপান্তরিত করে। তারপরে বিদ্যুৎপ্রবাহটিকে তারের মাধ্যমে (বা তারহীনভাবে) প্রেরণ বা সম্প্রচার করা হয় এবং সবশেষে অপরপ্রান্তের টেলিফোনের গ্রাহক অংশটি বিদ্যুৎপ্রবাহের স্পন্দনগুলিকে পুনরায় শব্দতরঙ্গে রূপান্তরিত করে। গ্রাহকটিতে একটি বৈদ্যুতিক চুম্বক থাকে যা একটি পর্দাকে স্পন্দনের প্রকৃতি অনুযায়ী বিভিন্ন শক্তিতে আকর্ষণ করে, যার ফলে পর্দাটিতে কম্পনের সৃষ্টি হয়। এই কম্পনগুলি বাতাসে শব্দতরঙ্গের সৃষ্টি করে শ্রবণযোগ্য ধ্বনির জন্ম দেয়। গ্রাহক ও প্রেরক অংশগুলি একটি হাতলেরর মধ্যে বসানো থাকে যার গ্রাহক প্রান্তটি কানের কাছে ও প্রেরক প্রান্তটি মুখের কাছে ধরতে হয়। হাতলটি তারের মাধ্যমে মূল টেলিফোন যন্ত্রের সাথে সংযুক্ত থাকে।
পার্শ্বস্বররোধী বর্তনীটিতে অনেকগুলি পরিবর্তক, রোধক ও ধারক থাকে যেগুলি টেলিফোন ব্যবহারকারীর নিজের কণ্ঠস্বর যেন প্রেরক যন্ত্রাংশ থেকে গ্রাহক যন্ত্রাংশে প্রবাহিত হয়ে শুনতে না পাওয়া যায়, তা নিশ্চিত করে। এর ফলে গ্রাহক যন্ত্রাংশে কেবল তারের অপর প্রান্ত থেকে আগত অপর পক্ষের ব্যক্তির কণ্ঠস্বর শুনতে পাওয়া যায়।
কোথায় আমার নীল দরিয়া
কোথায় আমার নীল দরিয়া বাংলাদেশী কণ্ঠশিল্পী আব্দুল জব্বারের প্রথম মৌলিক গানের অ্যালবাম। অ্যালবামের গীতিকার আমিরুল ইসলাম এবং সুরকার গোলাম সারোয়ার। ২০১৭ সালে অনলাইনে মুক্তি পেলে অ্যালবামটি সংবাদ মাধ্যমে ব্যাপক আলোচিত হয়।
প্রেক্ষাপট
কোথায় আমার নীল দরিয়া অ্যালবামের কাজ শুরু হয় ২০০৮ সালে। অ্যালবামের এখানে আমার পদ্মা মেঘনা গানটি শিল্পী আব্দুল জব্বারের কণ্ঠে রেকর্ড হয় বাংলাদেশ টেলিভিশনে প্রচারের জন্যে। পরে তিনি ঐ গানের গীতিকার আমিরুল ইসলামের কাছে একটি অ্যালবাম করার ইচ্ছা প্রকাশ করলে গীতিকার আমিরুল অ্যালবামের বাকি গানগুলো রচনা করেন এবং সুরকার গোলাম সারোয়ার তাতে সুরারোপ করেন। ২০০৯ সালে অ্যালবামের কাজ শেষ হলেও নানা জটিলতার কারণে অ্যালবামটি মুক্তি পায় ২০১৭ সালে। রেকর্ডের পর থেকে অ্যালবামের গানগুলো বিশেষ করে এখানে আমার পদ্মা মেঘনা গানটি বাংলাদেশ টেলিভিশনসহ বেসরকারি বিভিন্ন টিভি চ্যানেলে প্রচারিত হয়।
নামকরণ
প্রথমে অ্যালবামটির নামকরণ করা হয় 'মা আমার মসজিদ মা আমার মন্দির'। পরবর্তীতে শিল্পী আব্দুল জব্বারের 'ওরে নীল দরিয়া' গানের সাথে মিল রেখে অ্যালবামের নাম দেওয়া হয় কোথায় আমার নীল দরিয়া।
অ্যালবাম পরিচিতি
কোথায় আমার নীল দরিয়া বাংলা গানের কিংবদন্তি ও স্বাধীন বাংলা বেতার কেন্দ্রের শিল্পী মোঃ আব্দুল জব্বারের প্রথম একক অ্যালবাম।   ৯টি মৌলিক গান দিয়ে অ্যালবামটি সাজানো। অ্যালবামের গীতিকার মোঃ আমিরুল ইসলাম। সুরকার গোলাম সারোয়ার। এই অ্যালবামে সবরকম আবেগের গান রয়েছে। একদিকে গানগুলোর পরতে পরতে প্রকাশ পায় প্রেম, বিরহ, মিলনের চরম আকুতি; অন্যদিকে গানগুলোর পঙক্তিজুড়ে শ্যামল স্নিগ্ধ আবহমান বাংলার রূপ ও ঐতিহ্য মূর্ত হয়ে ওঠে। এতে মা, মাটি, দেশ, ধর্ম, সমাজ সবকিছু উঠে এসেছে।
কাডাপা লোকসভা কেন্দ্র
কাডাপা লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫৫০,৪৪০ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি অন্ধ্রপ্রদেশের কাডাপা জেলার উত্তর দিকে অবস্থিত বিধানসভা কেন্দ্রসমূহ ও কাডাপা শহর নিয়ে গঠিত৷
ইতিহাস
কাডাপা লোকসভা কেন্দ্রে ১৯৬২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৯৯ খ্রিস্টাব্দ অবধি এটি ওয়াই. এস. আর. কডাপ্পা নামে পরিচিত ছিলো৷
বিধানসভা কেন্দ্র গুলি
এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১২৪ নং বিধানসভা কেন্দ্র৷ এটি কাডাপা জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১২৬ নং বিধানসভা কেন্দ্র৷ এটি কাডাপা জেলায় অবস্থিত৷ এটি অসংরক্ষিত আসন। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১২৯ নং বিধানসভা কেন্দ্র৷ এটি কাডাপা জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৩০ নং বিধানসভা কেন্দ্র। এটি কাডাপা জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৩১ নং বিধানসভা কেন্দ্র। এটি কাডাপা জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৩২ নং বিধানসভা কেন্দ্র। এটি অসংরক্ষিত আসন। এটি কাডাপা জেলায় অবস্থিত৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৩৩ নং বিধানসভা কেন্দ্র। এটি অসংরক্ষিত আসন। এটি কাডাপা জেলায় অবস্থিত৷
পশ্চিমবঙ্গ বিধানসভা নির্বাচন, ২০১৬
২০১৬ সালে ভারতের পশ্চিমবঙ্গ রাজ্যের বিধানসভার ২৯৪টি আসনে (মোট ২৯৪টি আসনের মধ্যে) বিধানসভা নির্বাচন আয়োজিত হয়। মমতা বন্দ্যোপাধ্যায়ের নেতৃত্বে সর্বভারতীয় তৃণমূল কংগ্রেস এই নির্বাচনে পুনঃনির্বাচিত হয়। ১৯৬২ সালের পর এই প্রথম কোনো রাজনৈতিক দল জোট না করে একক শক্তিতে ক্ষমতায় আসে। ২০১১ সালের বিধানসভা নির্বাচনের মতো এই নির্বাচনও ছয় দফায় আয়োজিত হয়েছিল। প্রথম দফাটি ৪ এপ্রিল ও ১১ এপ্রিল তারিখে রাজ্যের নকশালবাদী-মাওবাদী প্রভাবিত রেড করিডোর এলাকায় আয়োজিত হয়। পরবর্তী দফায় নির্বাচন হয় ১৭ এপ্রিল, ২১ এপ্রিল, ২৫ এপ্রিল, ৩০ এপ্রিল ও ৫ মে তারিখে। উল্লেখ্য, পূর্ববর্তী বিধানসভা নির্বাচনে মমতা বন্দ্যোপাধ্যায়ের নেতৃত্বে সর্বভারতীয় তৃণমূল কংগ্রেস সংখ্যাগরিষ্ঠতা অর্জন করে পশ্চিমবঙ্গে ৩৪ বছরের বামফ্রন্ট শাসনের অবসান ঘটায়।
প্রেক্ষাপট
২০১১ সালের বিধানসভা নির্বাচনে মমতা বন্দ্যোপাধ্যায়ের নেতৃত্বে সর্বভারতীয় তৃণমূল কংগ্রেস একক সংখ্যাগরিষ্ঠতা অর্জন করে পশ্চিমবঙ্গে ৩৪ বছরের বামফ্রন্ট শাসনের অবসান ঘটিয়েছিল। ২০১১ সালের নির্বাচনে তৃণমূল কংগ্রেসের মূল শ্লোগান ছিল ‘পরিবর্তন’। এই পরিবর্তনের অর্থ ছিল রাজ্যের ৩৪ বছরের বামফ্রন্ট শাসনের পরিবর্তন। যদিও তৃণমূল কংগ্রেসের পাঁচ বছরের শাসনে প্রধানত রাজ্যের নগরাঞ্চলের অধিবাসীদের অনেকে সরকারের আনীত পরিবর্তনগুলি নিয়ে কিছু অসন্তোষ প্রকাশ করেছিলেন। তাছাড়া কয়েকটি সংবাদপত্রে প্রকাশিত হয়েছিল যে, মুখ্যমন্ত্রী মমতা বন্দ্যোপাধ্যায় শুধু সংখ্যালঘু মুসলমান জনগোষ্ঠীর ভোট একত্রিত করতে চাইছেন।
নির্বাচনের আগে ২০১৬ সালের ৩ জানুয়ারি কিছু দুষ্কৃতি নদিয়া জেলার কালিয়াচকে থানা, সমষ্টি উন্নয়ন আধিকারিকের কার্যালয় ও গণসম্পত্তি ভাঙচুর করে। পরিস্থিতি কঠোর হাতে দমনে ব্যর্থ হওয়ায় মমতা বন্দ্যোপাধ্যায়ের সরকার ব্যাপকভাবে সমালোচিত হয়।
ধর্মীয় পরিসংখ্যান
২০১১ সালের জনগণনা অনুসারে, হিন্দুধর্ম পশ্চিমবঙ্গের প্রধান ধর্মমত। এই রাজ্যের জনসংখ্যার ৭০.৫৪% হিন্দু। ইসলাম পশ্চিমবঙ্গের দ্বিতীয় বৃহত্তম ধর্মীয় তথা বৃহত্তম সংখ্যালঘু ধর্মীয় গোষ্ঠী। রাজ্যের জনসংখ্যার ২৭.০১% মুসলমান। রাজ্যের অবশিষ্ট জনসংখ্যা প্রধানত শিখধর্ম, খ্রিস্টধর্ম ও বৌদ্ধধর্মের অনুগামী। পশ্চিমবঙ্গের উত্তর দিকে হিমালয় পর্বতমালার অন্তর্গত দার্জিলিং পার্বত্য অঞ্চলে বৌদ্ধধর্ম অন্যতম প্রধান ধর্মমত। রাজ্যের প্রায় সম্পূর্ণ বৌদ্ধ জনগোষ্ঠী এই অঞ্চলের বাসিন্দা।
প্রধান ইস্যু
তৃণমূল কংগ্রেসের শাসনকালে সারদা গোষ্ঠী আর্থিক কেলেংকারি ছিল একটি প্রধান ইস্যু। তৃণমূল কংগ্রেসের কয়েকজন সাংসদ ও রাজ্য ক্যাবিনেট মন্ত্রীর উপর নারদ নিউজ স্টিং (যা নিয়ে কলকাতা হাইকোর্টে জনস্বার্থ মামলা দায়ের করা হয়), উল্লেখযোগ্য শিল্প বিনিয়োগের অভাব, আইনশৃঙ্খলার অবনতি নির্বাচনের অন্যান্য ইস্যু ছিল। নির্বাচন প্রক্রিয়ার মধ্যে কলকাতা উড়ালপুল বিপর্যয়ের ঘটনাও ঘটে।
নির্বাচনসূচি
পশ্চিমবঙ্গের এই বিধানসভা নির্বাচনটি ৪ এপ্রিল থেকে ৫ মে-র মধ্যে ছয় দফায় আয়োজিত হয়।
বিধানসভা কেন্দ্র-ভিত্তিক নির্বাচনের তারিখ
২০১৬ সালের ৪ মার্চ ভারতের নির্বাচন কমিশন ঘোষণা করে যে পশ্চিমবঙ্গ বিধানসভার ২২টি আসনের নির্বাচনে ইভিএম-এর সঙ্গে ভোটার-ভেরিফায়েড পেপার অডিট ট্রেইল বা ভিভিপিএটি যন্ত্র ব্যবহৃত হবে। ৫,৯৯৩টি বুথে এই যন্ত্র বসানো হয়।
প্রার্থী
৫ মে, ২০১৬ তারিখে সর্বভারতীয় তৃণমূল কংগ্রেস সমগ্র প্রার্থীতালিকা প্রকাশ করে। ১০ মার্চ তারিখে ভারতীয় জনতা পার্টি প্রথম দফায় ৫২ জন প্রার্থীর তালিকা প্রকাশ করে। ভারতের কমিউনিস্ট পার্টি (মার্ক্সবাদী), ভারতের কমিউনিস্ট পার্টি, বিপ্লবী সমাজতন্ত্রী দল ও সারা ভারত ফরওয়ার্ড ব্লক নিয়ে গঠিত বামফ্রন্টও নিজস্ব প্রার্থীতালিকা প্রকাশ করে। বামফ্রন্টের সঙ্গে ‘আসন সমঝোতা’ করে ভারতীয় জাতীয় কংগ্রেস ৯২ জন প্রার্থীর তালিকা প্রকাশ করে।
অংশগ্রহণকারী দল ও জোট
সর্বভারতীয় তৃণমূল কংগ্রেস আম আদমি পার্টি (আপ) ও জনতা দল (সংযুক্ত) (জেডি(ইউ))-এর সঙ্গে জোট করতে পারে, এমন একটি জল্পনা সৃষ্টি হয়েছিল। কারণ, এই দলগুলির সঙ্গে মমতা বন্দ্যোপাধ্যায়ের সুসম্পর্ক আছে।
বাম গণতান্ত্রিক ধর্মনিরপেক্ষ জোট
২০১৪ সালের সাধারণ নির্বাচনের পর বামফ্রন্ট পশ্চিমবঙ্গে অসম্মানজনক হারের সম্মুখীন হয়। এই নির্বাচনে বামফ্রন্ট মাত্র দুটি আসনে জয়লাভ করেছিল। যাদবপুর বিশ্ববিদ্যালয়ের হোক কলরব আন্দোলনের সময় বামফ্রন্টের অবস্থা কিছুটা উন্নত হলেও, ২০১৬ সালে ক্ষমতায় আসার মতো শক্তি তারা অর্জন করতে পারেনি। ২০১৪ সালের ৬ ডিসেম্বর বাবরি মসজিদ ধ্বংসের বর্ষপূর্তি উপলক্ষ্যে কলকাতায় ১৭টি বাম দল একটি ঐক্যবদ্ধ মিছিলের ডাক দেয়। পরের বছর পৌর নির্বাচনে বামফ্রন্ট অন্যান্য বামপন্থী দলগুলির সঙ্গে জোট বাঁধে। ২০১৫ সালের বিহার বিধানসভা নির্বাচনে বাম দলগুলি তিনটি আসনে জয়লাভ করে।
পশ্চিমবঙ্গের শিলিগুড়ি শহরে ভারতের কমিউনিস্ট পার্টি (মার্ক্সবাদী) অশোক ভট্টাচার্যের নেতৃত্বে ভারতীয় জাতীয় কংগ্রেসের সঙ্গে জোট বেঁধে পুর নির্বাচনে জয়লাভ করেন। অশোক ভট্টাচার্য শিলিগুড়ির মহানাগরিক হন। এই সাফল্যের পর ‘শিলিগুড়ি মডেলে’র জনপ্রিয়তা বৃদ্ধি পায়। এরপর উভয় দলের কিছু নেতা বাম-কংগ্রেস জোটের পক্ষে মতপ্রকাশ করেন। কংগ্রেস নেতাদের কিছু বক্তব্য থেকে জল্পনা শুরু হয় যে, পরের বছর বিধানসভা ভোটে তৃণমূল কংগ্রেসকে পরাজিত করার জন্য বাম-কংগ্রেস জোট তৈরি হবে। পরে মুর্শিদাবাদ জেলার আসনগুলি ছাড়া অন্য সব আসনে উভয় দলের মধ্যে ‘আসন সমঝোতা’ হয়। এর ফলে প্রচুর বিতর্ক সৃষ্টি হয় এবং সোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ও ভারতের কমিউনিস্ট পার্টি (মার্ক্সবাদী-লেলিনবাদী) বামফ্রন্ট ত্যাগ করে। বামফ্রন্ট ও কংগ্রেসকে নিয়ে ‘বাম গণতান্ত্রিক ধর্মনিরপেক্ষ জোট’ গঠিত হয়। জাতীয়তাবাদী কংগ্রেস পার্টি ও জনতা দল (সংযুক্ত) প্রভৃতি কয়েকটি দলও এই জোটে যোগ দেয়।
দল
(ভারতীয় জাতীয় কংগ্রেস+)
অন্যান্য
ভোটিং
দ্বিতীয় দফায় নির্বাচনে ভোট পড়েছিল ৭৯.৫১%। ২১ এপ্রিল, ২০১৬ তারিখে তৃতীয় দফায় পশ্চিমবঙ্গে ভোট পড়ে ৭৯.২২%।
কৃষ্ণোপনিষদ্‌
কৃষ্ণোপনিষদ্‌ (সংস্কৃত: कृष्ण उपनिषत्) হল হিন্দুধর্মের ১০৮টি উপনিষদের অন্যতম। এটি একটি অপ্রধান উপনিষদ্‌। এই উপনিষদ্‌টি হিন্দু দেবতা কৃষ্ণের প্রতি উৎসর্গিত। অথর্ববেদের সঙ্গে যুক্ত কৃষ্ণোপনিষদ্‌ হল একটি বৈষ্ণব উপনিষদ্‌।
এই উপনিষদ্‌টি একটি প্রতীকী পুরাণ। এই উপনিষদে বর্ণিত হয়েছে, কীভাবে বিষ্ণুর অবতার রাম কৃষ্ণ রূপে জন্মগ্রহণ করেন এবং কীভাবে বিভিন্ন দেবদেবী ও গুণাবলি কৃষ্ণের জীবনে ব্যক্তি বা বস্তুর রূপ ধারণ করে।
ইতিহাস
কৃষ্ণোপনিষদ্‌ গ্রন্থটির রচনাকাল অজ্ঞাত। সম্ভবত এটি মধ্যযুগে রচিত হয়েছিল। "কৃষ্ণোপনিষদ্" ও "কৃষ্ণ উপনিষদ্" উভয় শিরোনামেই এই গ্রন্থটির পুথি পাওয়া গিয়েছে। তেলুগু ভাষায় মুক্তিকোপনিষদ্‌ গ্রন্থে তাতে রাম কর্তৃক হনুমানের কাছে বর্ণিত ১০৮টি উপনিষদের তালিকা এই উপনিষদ্‌টির ক্রম ৯৬তম।
গঠন
কৃষ্ণোপনিষদ্‌ দুই খণ্ডে বিভক্ত। প্রথম খণ্ডটি কাব্যে এবং দ্বিতীয় খণ্ডটি গদ্যে রচিত। যদিও কৃষ্ণোপনিষদ্‌ গ্রন্থের কোনও কোনও পুথিতে দ্বিতীয় খণ্ডটি পাওয়া যায় না।
প্রথম খণ্ড
কৃষ্ণোপনিষদ্‌ গ্রন্থের শুরুতে দেখা যায়, ঋষিরা বনে বিষ্ণুর ৭ম অবতার রামের সঙ্গে দেখা করতে আসলেন। রামকে দেখে মুগ্ধ হয়ে তারা তাকে আলিঙ্গন করতে চাইলেন। রাম তাদের উপদেশ দিলেন দিব্য প্রেমের এহেন অভিপ্রকাশের জন্য কিছুকাল অপেক্ষা করতে। রাম বললেন, ঋষিরা যদি যোগবলে নারীদেহও ধারণ করেন, তবু তিনি তাদের আলিঙ্গন করতে পারবেন না। কারণ, তিনি তার পত্নী সীতার প্রতি প্রতিজ্ঞাবদ্ধ। তিনি আরও বললেন যে, তিনি কৃষ্ণ রূপে অবতার গ্রহণ করবেন এবং ঋষিরা গোপী (গোয়ালিনী) রূপে পুনরায় জন্মগ্রহণ করবেন। তখনই তারা তাকে আলিঙ্গন করতে পারবেন। রামের এই কথা শুনে ঋষিরা আনন্দিত হলেন। এরপর এই উপনিষদে কৃষ্ণ অবতার ও তার জীবনের বর্ণনা দেওয়া হয়েছে। স্বর্গকে বর্ণনা করা হয়েছে কৃষ্ণের বাল্যলীলাস্থল গোকুল রূপে। বিষ্ণু গোপ (রাখাল) রূপে কৃষ্ণ অবতার গ্রহণ করলেন। এই গ্রন্থে বলা হয়েছে, তার রাখাল সখারা হলেন স্বর্গের দেবতা। তার পালক পিতামাতা নন্দ হলেন আনন্দ ও যশোদা হলেন মোক্ষ। যাঁরা তপস্যা করেছেন, তারা গোকুলে বৃক্ষ রূপে জন্মগ্রহণ করেন। প্রণব বা ওঁ কৃষ্ণের মাতা দেবকী এবং বেদের নিগম কৃষ্ণের পিতা বসুদেব রূপে জন্মগ্রহণ করেন। বেদের স্তোত্রগুলি গাভীর রূপ ধারণ করে। উপনিষদের শ্লোকগুলি ১৬,১০৮ গোপিনীর রূপ ধারণ করে ব্রহ্ম রূপী কৃষ্ণের প্রতি আকৃষ্ট হন এবং তারা প্রত্যেকে হন ঋগ্বৈদিক স্তোত্রে বর্ণিত পরব্রহ্ম।
দয়া তার ‘মা’ রোহিণী, ভুদেবী তার পত্নী সত্যভামা হন। শান্তি হন তার সখা সুদাম। ক্রোধ, লোভ ও পাপেরা অসুর হয়। ‘দম’ (আত্মসংযম), সত্য ও দুগ্ধসমুদ্র হন যথাক্রমে উদ্ধব, অক্রুর এবং কৃষ্ণের খেলাচ্ছলে ভাঙা ননীর পাত্র। ঋষি কশ্যপ ও দেবজননী অদিতি হন সেই দণ্ড ও রজ্জু দেগুলির সঙ্গে দুষ্টু কৃষ্ণকে বেঁধে রাখা হত। শিব, কালী ও মায়া হন যথাক্রমে কৃষ্ণের অস্ত্র তরবারি, গদা ও ধনুক। তার হাতের পদ্মটি ছিলেন ব্রহ্মাণ্ডের উৎসব। কৃষিকার্যের ঋতু শরৎ তার খাদ্য। বিষ্ণুর বাসস্থান বৈকুণ্ঠ পৃথিবীতে পুনঃসৃজিত হয়।
দ্বিতীয় খণ্ড
কৃষ্ণোপনিষদ্‌ গ্রন্থের দ্বিতীয় খণ্ডে একটি প্রতীকী পুরাণকথা বর্ণিত হয়েছে। এই পুরাণকথার উপজীব্য বিষয় কীভাবে জীব ও গুণাবলি ব্রহ্মাণ্ডে আবির্ভূত হয়েছে। এই গ্রন্থ অনুসারে, বিষ্ণু হলেন সর্বোচ্চ সত্য। তিনি ‘সঙ্কর্ষণ’ নাম ধারণ করে এক জীব হিসেবে প্রথম জন্মগ্রহণ করেন। তার ইচ্ছা ছিল সন্তানের জন্মদান। প্রথমে তিনি প্রেমের দেবতা প্রদ্যুম্নের জন্ম দেন। প্রদ্যুম্ন অনিরুদ্ধ (মুক্তি), অহংকার ও হিরণ্যগর্ভের জন্ম দেন। হিরণ্যগর্ভ জন্ম দেন প্রজাপতিগণ, মারিচী, বায়ু, স্থাণু, দক্ষ, কর্দম, প্রিয়ব্রত ও উত্তানপাদের। এঁরাই ব্রহ্মাণ্ডে সকল প্রাণীর জন্মদাতা।
এই গ্রন্থ অনুসারে, বিষ্ণুর শেষনাগের অংশগুলি হল সকল বস্তু ও প্রাণ এবং জ্ঞান এবং জ্ঞানের জ্ঞান। তিনি দক্ষতা ও ধর্ম। ব্রহ্মাণ্ডের উৎস সংক্রান্ত এই বিষয়ের ধ্যান করলে, বিষ্ণুর সর্বোচ্চ সত্ত্বার ধ্যান করলে এবং তার নাম ও গুণাবলি বারংবার জপ করলে মুক্তিলাভ করা যায়।
টীকা
দেবদেবীরা কৃষ্ণের সাহচর্য পাওয়ার জন্য মর্ত্যে আবির্ভূত হয়েছিলেন। তার কৃষ্ণপ্রেমের মাধ্যমে আনন্দ লাভ করেছিলেন। কৃষ্ণোপনিষদ্‌ ভক্তিযোগের কথা প্রচার করে। এই উপনিষদের মধ্যে ঈশ্বরের প্রতি প্রেম ও ভক্তির মাধ্যমে মুক্তিলাভ সম্ভব। এই উপনিষদ্‌টি সম্ভবত কৃষ্ণধর্ম থেকে উৎসারিত। উল্লেখ্য, কৃষ্ণধর্মে কৃষ্ণকে বিষ্ণুর অবতারমাত্র মনে করা হয় না। বরং এই ধর্মে কৃষ্ণ হলেন বিষ্ণু ও বিষ্ণুর অন্যান্য অবতারের উৎস। কৃষ্ণ হলেন স্বয়ং ভগবান এবং বিষ্ণুর ঊর্ধ্বে তার স্থান।
বৈষ্ণব দার্শনিক বল্লভাচার্য এই উপনিষদের টীকায় লিখেছেন যে, গোপ ও গোপীরা হলেন কৃষ্ণের সখা ও সখী। সেখানকার লোভী ব্যক্তিরা হলেন অসুর। তিনি আরও লিখেছেন যে, অজ্ঞানতার পাঁচটি রূপের প্রতীক পাঁচ দুষ্ট ব্যক্তি। তাদের কৃষ্ণ ধ্বংস করেন।
হর্ষ বর্ধন শ্রীংলা
হর্ষ বর্ধন শ্রিংলা (জন্ম ১৯৬২) একজন ভারতীয় কূটনীতিক এবং ভারতের ৩৩তম পররাষ্ট্রসচিব। এরপূর্বে তিনি যুক্তরাষ্ট্রে ভারতীয় রাষ্ট্রদূত, বাংলাদেশে হাইকমিশনার এবং থাইল্যান্ডে রাষ্ট্রদূত হিসেবে দায়িত্ব পালন করেছিলেন। ২০২০ সালের ২৯ জানুয়ারি তিনি বিদেশ সচিব হিসেবে দায়িত্ব গ্রহণ করেন।
শিক্ষা জীবন
রাষ্ট্রদূত শ্রিংলা আজমির মায়ো কলেজে স্কুল পড়ার পরে দিল্লি বিশ্ববিদ্যালয়ের সেন্ট স্টিফেন কলেজে স্নাতক শিক্ষা শেষ করেছিলেন। তিনি ভারতীয় বিদেশী পরিষেবায় যোগদানের আগে ভারতীয় কর্পোরেট খাতে কাজ করেছিলেন। তিনি সংঘাত প্রতিরোধ, অর্থনৈতিক কূটনীতি, ভারতীয় প্রবাসী এবং ভারত-বাংলাদেশ সম্পর্ক সম্পর্কিত কাগজপত্র প্রকাশ করেছেন।
কূটনৈতিক কর্মজীবন
রাষ্ট্রদূত শ্রীংলা ১৯৮৪ সাল থেকে কূটনৈতিক কর্মজীবনের ৩৬ বছর ধরে তিনি নয়া দিল্লি ও বিদেশে অবস্থানের বিভিন্ন দায়িত্ব পালন করেছেন। তিনি বাংলাদেশের হাইকমিশনার এবং থাইল্যান্ড কিংডমে ভারতের রাষ্ট্রদূত হিসাবে দায়িত্ব পালন করেছেন। তিনি ফ্রান্সেও (ইউনেস্কো) দায়িত্ব পালন করেছেন; নিউ ইয়র্কে জাতিসংঘে ভারতের স্থায়ী মিশন; ভিয়েতনাম ( হ্যানয় এবং হো চি মিন সিটি ); ইস্রায়েল এবং দক্ষিণ আফ্রিকা ( ডারবান ) উল্লেখযোগ্য।
শ্রিংলা বাংলাদেশ, শ্রীলঙ্কা, মায়ানমার এবং মালদ্বীপের দায়িত্বে থাকা যুগ্মসচিব (মহাপরিচালক) হিসাবে বিদেশ মন্ত্রক, নয়াদিল্লিতে পররাষ্ট্র মন্ত্রণালয়ে দায়িত্ব পালন করেছেন। তিনি মন্ত্রণালয়ে থাকাবস্থায় জাতিসংঘের রাজনৈতিক ও সার্ক বিভাগেরও নেতৃত্ব দিয়েছেন। এর আগে, তিনি নেপাল ও ভুটানের সাথে কাজ করে উত্তর বিভাগের পরিচালক এবং ইউরোপ পশ্চিম বিভাগের উপ-সচিব হিসাবে দায়িত্ব পালন করেছিলেন।
থাইল্যান্ডে ভারতের রাষ্ট্রদূত
শ্রিংলা থাইল্যান্ডের কিংডমে তাঁর প্রথম রাষ্ট্রদূত কার্যভারে গিয়েছিলেন এবং ২০১৪ সালের জানুয়ারী থেকে ২০১৬ সালের জানুয়ারি পর্যন্ত দু'বছর দায়িত্ব পালন করেছেন। তিনি থাইল্যান্ডের সবচেয়ে কম বয়সী ভারতীয় রাষ্ট্রদূত হওয়ার গৌরব অর্জন করেছেন।
বাংলাদেশে ভারতের হাই কমিশনার
রাষ্ট্রদূত শ্রিংলা জানুয়ারি ২০১৬ থেকে জানুয়ারি ২০১৯ পর্যন্ত বাংলাদেশে ভারতের হাই কমিশনার হিসাবে দায়িত্ব পালন করেছিলেন। বাংলাদেশে তার সময়ে, ভারত ও বাংলাদেশের মধ্যে দ্বিপাক্ষিক সম্পর্ক বহু-মুখী দ্বিপাক্ষিক সম্পর্কের দিকে বিশাল অগ্রগতি লক্ষ্য করেছিল। রাষ্ট্রদূত শ্রিংলা ২০১৭ সালের এপ্রিল মাসে বাংলাদেশের প্রধানমন্ত্রী শেখ হাসিনার ভারত সফরে অগ্রণী ভূমিকা পালন করেছিলেন, দ্বিপাক্ষিক সম্পর্ককে আরও জোরদার করার জন্য একটি নতুন অধ্যায় যোগ করেছিলেন, যা ভারতীয় প্রধানমন্ত্রী নরেন্দ্র মোদী একটি 'সোনালী অধ্যাধ্যায়ের' শিরোনাম হিসাবে বর্ণনা করেছিলেন? দ্বিপাক্ষিক সম্পর্কের ক্ষেত্রে স্বর্ণযুগ। রাষ্ট্রদূত শ্রিংলা ভারত-বাংলাদেশ যৌথ সীমানা ওয়ার্কিং গ্রুপের সহ-সভাপতি হিসেবে দায়িত্ব পালন করেন এবং তাকে নয়াদিল্লিতে যুগ্মসচিব (জেএস) হিসাবে বাংলাদেশের সাথে স্থলসীমা চুক্তির চুক্তি চূড়ান্ত করার কৃতিত্বও তাকে দেওয়া হয়।
যুক্তরাষ্ট্রে ভারতের রাষ্ট্রদূত
রাষ্ট্রদূত শ্রিংলা ৯ জানুয়ারী ২০১৯ তে মার্কিন যুক্তরাষ্ট্রে ভারতের সর্বকনিষ্ঠ রাষ্ট্রদূত হিসাবে ৫৫ বছর বয়সে মার্কিন যুক্তরাষ্ট্রে ভারতীয় রাষ্ট্রদূতের দায়িত্ব গ্রহণ করেন। তিনি ১১ ই জানুয়ারী ২০১৯ এ মার্কিন যুক্তরাষ্ট্রের রাষ্ট্রপতি ডোনাল্ড ট্রাম্পের কাছে তার প্রশাাংসাপত্রগুলি উপস্থাপন করেন। কংগ্রেসনাল রিসেপশনে তিনি সিনেট ইন্ডিয়া ককাস এবং কংগ্রেসনাল ককাসের সভাপতিত্বে ভারতকে উপস্থাপন করেন, যেখানে সিনেটরসহ ইউএস কংগ্রেসের অভূতপূর্ব ৬৭ সদস্য উপস্থিত ছিলেন। তার পর থেকে তিনি মার্কিন যুক্তরাষ্ট্র-ভারত সম্পর্কের প্রচারণার প্রতি জোর দেন। পাকিস্তান থেকে সীমান্ত সন্ত্রাসবাদের নিন্দা জানিয়ে ভারতের পক্ষে দ্বিপক্ষীয় সমর্থন সংগ্রহ করছেন। ভিসার জালিয়াতির অভিযোগে ১২৯ জন ভারতীয় শিক্ষার্থীকে আটকে রেখে সাফল্যের সাথে মুক্তির আলোচনার জন্যও তাকে কৃতিত্ব দেওয়া হয়।
ভারতের প্রধানমন্ত্রী, শ্রী নরেন্দ্র মোদী মার্কিন যুক্তরাষ্ট্রে একটি ঐতিহাসিক সফর করেছিলেন যেখানে রাষ্ট্রদূত শ্রিংলা এই পরিদর্শনটিকে একটি ঐতিহাসিক এবং নজিরবিহীন হিসাবে পরিণত করার জন্য তাঁর কঠোর পরিশ্রম এবং উত্সর্গের জন্য কৃতিত্ব পেয়েছিলেন। হিউস্টনে অনুষ্ঠিত 'হাওদি মোদি' ইভেন্টে প্রায় ৫০ হাজার লোক এবং রাষ্ট্রপতি ডোনাল্ড ট্রাম্প সহ বেশ কয়েকটি আমেরিকান রাজনীতিবিদ পোপ ব্যতীত আমেরিকা সফরে যাওয়া একজন আমন্ত্রিত বিদেশী নেতার পক্ষে এটি বৃহত্তম সমাবেশে পরিণত হয়েছিল। একই অনুষ্ঠানে মোদীকে হিউস্টন সিটির চাবি উপস্থাপন করেছিলেন মেয়র সিলভেস্টার টার্নার ।
হিউস্টনের ঐতিহাসিক হাউডি মোদী ইভেন্টের পরে, প্রধানমন্ত্রী মোদি সরাসরি নিউইয়র্কে চলে যান যেখানে তিনি পাঁচ দিন অবস্থান করেছিলেন। তাঁর নিউইয়র্ক সফরটি অনেক অর্থেই ঐতিহাসিক ছিল এবং ঘটনা এবং ব্যস্ততার আধিক্য ছিল। স্বচ্ছ ভারত মিশনের স্বীকৃতি হিসাবে এবং তার নেতৃত্বে ভারত নিরাপদ স্যানিটেশন প্রদানের ক্ষেত্রে ভারত যে অগ্রগতি করেছে এবং স্বচ্ছ ভারত অভিযান ইভেন্টে তিনি প্রধান বক্তা ছিলেন, তার জন্য ২৪ সেপ্টেম্বর, ২০১৯ এ বিল ও মেলিন্ডা গেটস ফাউন্ডেশন তাকে গ্লোবাল গোলকিপার পুরস্কার প্রদান করেছে । প্রধানমন্ত্রী হিউস্টন এবং নিউইয়র্কের শীর্ষ মার্কিন সংস্থার সিইওদের সাথেও সাক্ষাত করেছেন।
শ্রিংলা ভারতের বৈদেশিক ও নিরাপত্তা নীতি ইত্যাদি বিষয়ে ২৩ শে এপ্রিল ২০১৯ এ আমেরিকার চিন্তাবিদদের সাথে সক্রিয়ভাবে জড়িত হয়েছিলেন যেখানে তিনি বক্তব্য রেখেছিলেন, গোল-টেবিল আলোচনায় অংশ নিয়েছিলেন এবং ভারত-মার্কিন সম্পর্ক সম্পর্কিত বিভিন্ন বিষয়ে এবং ইন্দো-প্রশান্ত মহাসাগর, আফগানিস্তানসহ উভয় দেশের পারস্পরিক স্বার্থের অন্যান্য বিষয়ে মুখ্য বক্তব্য দিয়েছেন।, ওই আলোচনায়জোয়েল হেলম্যানের সাথে কথোপকথনে শ্রিংলা একবিংশ শতাব্দীর উদ্ঘাটিত চ্যালেঞ্জ মোকাবেলায় আধুনিক কালে ভারতীয় কূটনীতির ঐতিহাসিক পটভূমি এবং তার বিবর্তন সম্পর্কে কথা বলেছেন। ৩০ শে এপ্রিল ২০১৮, শ্রিংলা কার্নেগী এন্ডোমেন্ট ফর ইন্টারন্যাশনাল পিসকে সম্বোধন করেছিলেন, যেখানে তিনি আন্তর্জাতিক বিধিগুলির উপর ভিত্তি করে একটি বিশ্বব্যাপী শৃঙ্খলা রক্ষার প্রয়োজনের প্রতি জোর দিয়েছিলেন যা সবাই মেনে চলতে পারে।
ক্যালিফোর্নিয়ার গভর্নর এলেনী কাউনালাকিসের সাথে প্যানেল আলোচনায় ২১ শে জুন, ২০১৮ তারিখে প্রশান্ত মহাসাগরের শতাব্দীতে অর্থনৈতিক সমৃদ্ধি সম্পর্কিত বে এরিয়া কাউন্সিল প্যাসিফিক শীর্ষ সম্মেলনে শ্রিংলা উঠতি ভারতে ব্যবসায়ের সুযোগ নিয়ে দীর্ঘ বক্তব্য রেখে রাজ্যপালকে আহ্বান জানান ভারতে ব্যবসায়ী প্রতিনিধি দলের নেতৃত্ব দেওয়ার পাশাপাশি ভারতে বাণিজ্য অফিস খোলার আমন্ত্রণ জানান। ইউএস-ভারত বাণিজ্য ও বিনিয়োগ সম্পর্কিত রাজ্য আন্তর্জাতিক উন্নয়ন সংস্থা (সিডো) সম্মেলনে বক্তব্য রেখে শ্রিংলা মার্কিন যুক্তরাষ্ট্র ও ভারতের মধ্যে ক্রমবর্ধমান ও গভীর সম্পর্কের উপর জোর দিয়েছিলেন এবং বলেছিলেন যে মার্কিন যুক্তরাষ্ট্রের ১৪ টি রাজ্য  ভারত বাণিজ্যিক অফিস চালু করেছে। আমেরিকার হাই স্কিল ওয়ার্কফোর্স, ট্যালেন্ট পাইপলাইন এবং এইচ -১ বি ভিসা আমেরিকার হাইস্কিল্ড ওয়ার্কফোর্সে রাউন্ডটেবল চলাকালীন নাসকমের অংশীদারিতে উইলসন সেন্টার দ্বারা পরিচালিত। তিনি বিভিন্ন অঞ্চলে মার্কিন যুক্তরাষ্ট্রে ভারতীয় সংস্থাগুলির অবদানের বিষয়ে আলোকপাত করেছেন
৮ ডিসেম্বর ২০১৮- তে হার্ভার্ড কেনেডি স্কুলে শিক্ষার্থী ও শিক্ষকদের এক বিশাল সমাবেশকে সম্বোধন করে শ্রিংলা উল্লেখ করেছিলেন যে ভারতীয় অর্থনীতির রথটি এগিয়ে চলেছে এবং একবিংশ শতাব্দীতে ভারতকে পরাশক্তি হওয়ার জন্য সমস্ত শর্ত উপস্থিত ছিল। তিনি আরও যোগ করেছেন যে ভারত এক ট্রিলিয়ন-ডলার অর্থনীতিতে ৬০বছর সময় নিয়েছে এবং ২ ট্রিলিয়ন ডলারের অর্থনীতিতে আরও ১২ বছর সময় লাগলো,২০১৪ থেকে ২০১৯ পর্যন্ত ৫ বছর ৩ বিলিয়ন ডলারের অর্থনীতিতে পরিণত হয়েছিল এবং এটি ৫ মিলিয়ন ডলার হয়ে ওঠার লক্ষ্য নিয়েছে ২০২২ সালের মধ্যে অর্থনীতি।
প্রকাশনা
শ্রীংলা যেমন আন্তর্জাতিক অর্থনৈতিক, জলবায়ু পরিবর্তন প্রতিষেধক কূটনীতি ও ভারত-মার্কিন দ্বিপাক্ষিক সম্পর্কের, জাতিসংঘ এবং বিরোধ নিরসন সহ মতো বিষয়গুলির একটি সংখ্যার উপর ব্যাপকভাবে প্রকাশিত হয়েছে: BALANCE রাজত্ব ও অ্যাকশন (আন্তর্জাতিক আইনের ভারতীয় পত্রিকা) মধ্যে এবং ইস্রায়েলের নতুন আন্তর্জাতিক বিমানবন্দরে প্রকল্প গ্রানাইট বইটি তিনি (CUTS International, 2011) লিখেছেন ।
ব্যক্তিগত জীবন
শ্রিংলা ইংরেজি ও ভারতীয় ভাষা বাদে ফরাসি, ভিয়েতনামী এবং নেপালি ভাষায় কথা বলতে পারেন। তার বিয়ে হয়েছে মিসেস হেমাল শ্রিংলা এবং তার একটি ছেলে রয়েছে।
বক্তৃতা
শ্রিংলা বৈদেশিক নীতি থেকে শুরু করে সাংস্কৃতিক কূটনীতি পর্যন্ত বিভিন্ন বিষয়ে এবং বিভিন্ন বিষয়ে কথা বলেছেন এবং তিনি বহু দেশের শিক্ষার্থী, শিক্ষক, উদ্যোক্তা, সিইও, বিজ্ঞানী, রাজনীতিবিদ, চিন্তাবিদ এবং কূটনীতিকদের সাথে মতবিনিময় করেছেন। তাঁর কয়েকটি ভাষণ নিচের লিঙ্কগুলিতে অ্যাক্সেস করা যায়।
ইভান রাকিতিচ
ইভান রাকিতিচ (Ivan Rakitić; জন্ম ১০ মার্চ, ১৯৮৮) একজন পেশাদার ফুটবলার যিনি স্পেনীয় ক্লাব বার্সেলোনার হয়ে সেন্ট্রাল মিডফিল্ডার অথবা ডিফেন্সিভ মিডফিল্ডার হিসেবে খেলেন।
রাকিতিচ তার পেশাদার কর্মজীবন শুরু করেন এফসি বাসেলে এবং সেখানে দুই মৌসুম কাটান। এরপর তিনি চলে যান জার্মানির ক্লাব শালকে ০৪ এ। জার্মান বুন্দেসলিগায় সাড়ে তিন মৌসুম কাটানোর পর, ২০১১ সালের জানুয়ারিতে তিনি সেভিয়াতে যোগ দেন। দুই বছর পর, তিনি ক্লাবের অধিনায়ক হিসেবে দায়িত্ব গ্রহণ করেন এবং তাদের ইউরোপা লিগ জয়ে গুরুত্বপূর্ণ ভুমিকা পালন করেন। ২০১৪ সালে তিনি বার্সেলোনায় যোগ দেন। ২৫ অগাস্ট, ২০১৪ বার্সেলোনার হয়ে তার অভিষেক হয়।
রাকিতিচ সুইজারল্যান্ডের বয়সভিত্তিক প্রকল্পের অংশ ছিলেন। তিনি  সুইজারল্যান্ড অনূর্ধ্ব-২১ দলে খেলেছেন। ২০০৯ সালে রাকিতিচ ক্রোয়েশিয়া অনূর্ধ্ব-২১ দলে যোগ দেন। ২০০৭ সালে ক্রোয়েশিয়ার হয়ে তার অভিষেক হয়। এরপর থেকে তিনি জাতীয় দলের হয়ে উয়েফা ইউরো ২০০৮, উয়েফা ইউরো ২০১২, ২০১৪ ফিফা বিশ্বকাপ, উয়েফা ইউরো ২০১৬ ও ২০১৮ ফিফা বিশ্বকাপ এ অংশগ্রহণ করেছেন। তিনি ২০১৮ বিশ্বকাপে রানার-আপ পদক অর্জন করেন।
টাইটানিকের ধ্বংসাবশেষ
থাম্ব|টাইটানিকের অগ্রভাগের ধ্বংসাবশেষ আর এম এস টাইটানিকের ধ্বংসাবশেষ পাওয়া যায় দক্ষিণ-দক্ষিণপূর্ব নিউফাউন্ডল্যান্ড উপকূলের প্রায় ৩৭০ মাইল (৬০০ কিমি) দূরে প্রায় ১২,৫০০ ফুট গভীর সমুদ্রের নিচে। জাহাজটি দু টুকরো হয়ে পড়ে আছে সেখানে। অনেক আঘাত খাওয়া সত্ত্বেও জাহাজটির অগ্রভাগের ধ্বংসাবশেষ এখনও স্পষ্ট প্রতিভাত হয়, সেখানকার সাজ সরঞ্জাম, কাঠামো এখনও বোঝা যায়। তুলনামূলক ভাবে জাহাজটির পশ্চাৎভাগের অবস্থা এখন খুবই শোচনীয়। সেটি প্রায় ধ্বংসস্তূপে পরিণত হয়েছে।জাহাজটি ডুবে যাবার সঙ্গে সঙ্গে প্রায় হাজার হাজার বস্তু ডুবে গিয়েছিল, ফলে ডুবে যাওয়া টাইটানিকের ভগ্নাবশেষের চারপাশে একটা ধ্বংসস্তূপ তৈরি হয়ে আছে আজও। যাত্রীদের এবং ক্রুদের মৃতদেহগুলিও সমুদ্রের চারপাশে ছড়িয়ে ছিটিয়ে ছিল, কিন্তু কালের নিয়মে আজ সে সব নিশ্চিহ্ন হয়ে গেছে।
আরএমএস টাইটানিক একটি ব্রিটিশ যাত্রীবাহী বৃহদাকার সামুদ্রিক জাহাজ ছিল যা ১৫ এপ্রিল, ১৯১২ সালে জাহাজটির প্রথম সমুদ্রযাত্রায় সাউথহ্যাম্পটন থেকে নিউ ইয়র্ক সিটি যাওয়ার পথে হিমশৈলের (আইসবার্গের) সঙ্গে সংঘর্ষে উত্তর অ্যাটলান্টিক মহাসাগরে ডুবে যায়। এটি ঐ সময়ের সবচেয়ে বৃহৎ আধুনিক ও বিলাসবহুল যাত্রীবাহী জাহাজ ছিল। জাহাজটির ধ্বংসাবশেষ ১৯৮৫ সাল পর্যন্ত খুঁজে পাওয়া যায়নি। অনেক অভিযান চালানো হয়েছিল সমুদ্রের গভীরে জাহাজটাকে খোঁজার জন্য। কিন্তু সবই ব্যর্থ হয়ে যাচ্ছিল। অবশেষে French Research Institute for Exploitation of the Sea বা IFREMER এর গবেষক জাঁ লুই মিশেল ও Woods Hole Oceanographic Institution এর গবেষক রবার্ট বলারড এর যৌথ ফরাসী-আমেরিকান অভিযানে টাইটানিকের ধ্বংসাবশেষ খুঁজে পাওয়া যায়। এরপর বহু সমুদ্র গবেষকের নজর পড়ে ও একেরপর এক অভিযান চলতে থাকে। সেইসব অভিযানে টাইটানিকের ধ্বংসস্তূপ থেকে অনেক মুল্যবান জিনিস খুঁজে আনা হয় ও তা দুনিয়ার কাছে প্রদর্শিত হয়। টাইটানিকের ডুবে যাবার পর বহু বছর ধরে বহু অর্থ ব্যয় করে, বহু অসম্ভব সব পরিকল্পনা গ্রহণ করেও তাকে সমুদ্রের গভীর গর্ভ থেকে তুলে আনা যায়নি। বর্তমানে তা জলের তলাতেই ইউনেস্কোর উদ্যোগে সংরক্ষিত অবস্থায় রয়েছে।
পরৈকোড়া ইউনিয়ন
পরৈকোড়া বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
আয়তন
পরৈকোড়া ইউনিয়নের আয়তন ৩,৯৩৫ একর (১৫.৯২ বর্গ কিলোমিটার)।
জনসংখ্যার উপাত্ত
২০১১ সালের পরিসংখ্যান অনুযায়ী পরৈকোড়া ইউনিয়নের মোট জনসংখ্যা ১৯,৬৩৫ জন। এর মধ্যে পুরুষ ৯,৪৮৮ জন এবং মহিলা ১০,১৪৭ জন। মোট পরিবার ৪,০৫৫টি।
অবস্থান ও সীমানা
আনোয়ারা উপজেলার সর্ব-পূর্বে পরৈকোড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের দক্ষিণে হাইলধর ইউনিয়ন ও চাতরী ইউনিয়ন; পশ্চিমে চাতরী ইউনিয়ন; উত্তরে পটিয়া উপজেলার কাশিয়াইশ ইউনিয়ন ও আশিয়া ইউনিয়ন এবং পূর্বে পটিয়া উপজেলার আশিয়া ইউনিয়ন, ছনহরা ইউনিয়ন, শোভনদণ্ডী ইউনিয়ন ও চন্দনাইশ উপজেলার বরকল ইউনিয়ন অবস্থিত।